एक ज़माना था जब नज़र कमज़ोर होने पर भी लड़कियां जल्दी चश्मा पहनना नहीं चाहती थी, क्योंकि उन्हें लगता था कि उससे उनकी खूबसूरती कम हो जाती है। घरवाले भी कोशिश करते थे कि वो चश्मा न पहने, क्योंकि चश्मे वाली लड़की को लड़के जल्दी पसंद नहीं करते, लेकिन अब ऐसा नहीं है। अब तो चश्मे भी स्टाइल स्टेटमेंट बन गए हैं। कुछ बॉलीवुड हसीनाएं चश्मे में बेहद खूबसूरत लगती हैं और उन्हें देखकर आम लड़िकयों की भी चश्मे को लेकर झिझक दूर हुई है।